CELEX: 62019TN0732
Language: mt
Date: 2019-10-25 00:00:00
Title: Kawża T-732/19: Rikors ippreżentat fil-25 ta’ Ottubru 2019 – PNB Banka et vs BUR

27.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/36
            
         
      Rikors ippreżentat fil-25 ta’ Ottubru 2019 – PNB Banka et vs BUR
      (Kawża T-732/19)
      (2020/C 27/45)
      Lingwa tal-kawża: l-Ingliż
      
         Partijiet
      
      
         Rikorrenti: PNB Banka AS (Riga, il-Latvja) u 10 rikorrenti oħrajn (rappreżentant: O. Behrends, lawyer)
      
         Konvenut: Bord Uniku ta’ Riżoluzzjoni (BUR)
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-BUR tal-15 ta’ Awwissu 2019 fir-rigward ta’ Bank X, imħabbra pubblikament permezz ta’ stqarrija għall-istampa u avviż li jagħti sommarju tad-deċiżjoni tal-istess data;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erbatax-il motiv.
      
                  1.
               
               
                  L-ewwel motiv, ibbażat fuq l-allegazzjoni li l-BUR ma kellux kompetenza għad-deċiżjoni kkontestata.
               
            
                  2.
               
               
                  It-tieni motiv, ibbażat fuq l-allegazzjoni li d-deċiżjoni kkontestata hija tip ta’ deċiżjoni mhux permessa.
               
            
                  3.
               
               
                  It-tielet motiv, ibbażat fuq l-allegazzjoni li d-deċiżjoni kkontestata hija vvizzjata b’numru ta’ żbalji b’konnessjoni mal-valutazzjoni biex jiġi ddeterminat jekk bank huwiex qed ifalli jew probabbilment ser ifalli (FOLTF) mill-BĊE.
               
            
                  4.
               
               
                  Ir-raba’ motiv, ibbażat fuq l-allegazzjoni li d-deċiżjoni kkontestata hija vvizzjata b’diversi żbalji b’konnessjoni mad-deċiżjonijiet sussegwenti tal-BUR.
               
            
                  5.
               
               
                  Il-ħames motiv, ibbażat fuq l-allegazzjoni li d-deċiżjoni kkontestata hija vvizzjata proċeduralment għaliex hija bbażata fuq spezzjoni fuq il-post illegali.
               
            
                  6.
               
               
                  Is-sitt motiv, ibbażat fuq l-allegazzjoni li d-deċiżjoni kkontestata tikser il-prinċipju ta’ proporzjonalità.
               
            
                  7.
               
               
                  Is-seba’ motiv, ibbażat fuq l-allegazzjoni li d-deċiżjoni kkontestata ma tinkludix motivazzjoni xierqa.
               
            
                  8.
               
               
                  It-tmien motiv, ibbażat fuq l-allegazzjoni li d-deċiżjoni kkontestata tikser id-dritt għal smigħ tar-rikorrenti.
               
            
                  9.
               
               
                  Id-disa’ motiv, ibbażat fuq l-allegazzjoni li d-deċiżjoni kkontestata hija bbażata fuq l-oppożizzjoni illegali tal-BĊE għall-akkwist ta’ Bank X.
               
            
                  10.
               
               
                  L-għaxar motiv, ibbażat fuq l-allegazzjoni li d-deċiżjoni kkontestata tikser il-prinċipju ta’ ugwaljanza fit-trattament.
               
            
                  11.
               
               
                  Il-ħdax-il motiv, ibbażat fuq l-allegazzjoni li d-deċiżjoni kkontestata tikser il-prinċipji ta’ ċertezza legali u ta’ aspettattivi leġittimi.
               
            
                  12.
               
               
                  It-tnax-il motiv, ibbażat fuq l-allegazzjoni li d-deċiżjoni kkontestata tonqos milli tieħu inkunsiderazzjoni li l-pożizzjoni tar-rikorrenti hija prinċipalment dovuta għan-nuqqas tal-BĊE.
               
            
                  13.
               
               
                  It-tlettax-il motiv, ibbażat fuq l-allegazzjoni li d-deċiżjoni kkontestata hija vvizzjata proċeduralment għaliex hija bbażata fuq il-valutazzjoni tal-BĊE u l-BĊE naqas milli jieħu l-passi xierqa sabiex jelimina l-influwenza ta’ uffiċjali b’kunflitt ta’ interess.
               
            
                  14.
               
               
                  L-erbatax-il motiv, ibbażat fuq l-allegazzjoni li l-BUR wettaq użu ħażin ta’ poter.